**ОБЩИНСКА ИЗБИРАТЕЛНА КОМИСИЯ ДИМОВО**

ПРОТОКОЛ № 25 ОТ ЗАСЕДАНИЕ НА ОИК НА 01.11.2015 Г.

Днес, 01.11.2015 г., в 13.30 часа на заседание на ОИК Димово, провеждащо се в сградата на Общинска администрация Димово в Заседателната зала – определена за провеждане на заседанията на ОИК присъстваха следните:

Любослава Йорданова – председател;

Пирин Луканов – зам.-председател;

Иван Иванов – секретар;

Нина Каменова – член;

Игнат Игнатов – член;

Тодоринка Пейчева - член

Христинка Христова – член;

Румен Томов – член;

Татяна Тодорова – член;

Мая Манчева – член;

Мариана Гергова - член.

Налице е кворум за провеждане на заседанието.

ДНЕВЕН РЕД:

|  |  |
| --- | --- |
|  | Материали за заседанието: |
| 1. | Решение относно жалба с Вх. № 13/01.11.2015 г. |
| 2. | Решение относно жалба с Вх. № 14/01.11.2015 г. |

Заседанието на комисията беше открито и ръководено от председателя.

Не постъпиха предложения за промяна на дневния ред и се пристъпи към обсъждане на т. 1 от същия.

Председателят на ОИК докладва постъпила жалба с Вх. № 13/01.11.2015 г. от Бори Борисов – упълномощен представител на РБ. В същата се твърди, че Костадин Петров Филипов – кандидат за кмет на с. Орешец е извършвал незаконна агитация в селото.

Представителите на ОИК Димово Пирин Луканов – зам.-председател, Иван Иванов – секретар извършиха проверка на място в с. Орешец. Писмени обяснения са взети от Костадин Филипов, от Бори Борисов, Георги Георгиев, Красимир Божинов, Петрана Стойнева, Николай Иванов. В същите не се установиха точни агитационни действия, които е извършвал Костадин Филипов.

Не се събраха достатъчно данни за извършено нарушение, като ОИК Димово. Освен това Костадин Филипов беше открит в дома си. Поради тези причини ви предлагам да отхвърлим жалбата.

След проведеното обсъждане се премина към гласуване. Гласували 11 членове на ОИК Димово: ЗА - 11 /Любослава Йорданова; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева и Мариана Гергова, Пирин Луканов и Иван Иванов/ ПРОТИВ – няма.

На основание чл. 87, ал. 1, т. 1 и .т. 22 от ИК, ОИК Димово

 **РЕШИ:**

ОТХВЪРЛЯ като неоснователна жалба с Вх. № 13/01.11.2015 г. от Бори Борисов – упълномощен представител на РБ за извършване на агитация от Костадин Филипов.

Председателят на ОИК докладва постъпила жалба с Вх. № 14/01.11.2015 г. от Цветан Александров – упълномощен представител на ГЕРБ. В същата се твърди, че зам.-председателят на СИК № 051600008, с. Бела Иван Димитров Велков е отварял изборни бюлетини с цел идентифициране начина на гласуване. Същото е сигнализирано от Димчо Илиев Данаилов.

Беше извършена проверка по телефона, като със зам.-председателя на СИК № 061500008 и с Димчо Данаилов разговаря Иван Иванов – секретар на ОИК Димово. Димчо Данаилов каза, че неговата бюлетина е разгъната, след което е поставил печат и отново я е сгънал. Председателят на СИК 051600008, както и всички членове на комисията отричат да се случвало подобно действие. Беше предупреден председателят на СИК № 051600008 да не допуска подобни действия занапред.

Предлагам ви да отхвърлим жалбата като неоснователна и отново да предупредим председателя на СИК № 051600008.

След проведеното обсъждане се премина към гласуване. Гласували 11 членове на ОИК Димово: ЗА - 11 /Любослава Йорданова; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева и Мариана Гергова, Пирин Луканов и Иван Иванов/ ПРОТИВ – няма.

На основание чл. 87, ал. 1, т. 1 и .т. 22 от ИК, ОИК Димово

 **РЕШИ:**

ОТХВЪРЛЯ като неоснователна жалба с Вх. № 14/01.11.2015 г. от Цветан Александров – упълномощен представител на ПП ГЕРБ.

След изчерпване на дневния ред председателят закри заседанието в 15.00 часа.

 ПРЕДСЕДАТЕЛ :

СЕКРЕТАР: